ભાદરવા માસમાં સ્વાતીયુક્ત નક્ષત્ર અને શુક્લ (સુદ) પક્ષની ત્રીજ હોય ત્યારે સ્ત્રીઓ કેવડાત્રીજનું વ્રત કરે છે. આ દિવસે સ્ત્રીઓ શિવ અને પાર્વતીની વિશેષ રૂપે પાર્થિવ (માટીમાં થી બનાવેલ શિવલિંગની) પૂજા કરે છે. સ્ત્રીઓ આ દિવસે ઉપવાસ કરે છે અને શિવ-પાર્વતીની પૂજા-આરતી અને કેવડાત્રીજના વ્રતની કથા સાંભળે છે. મહત્વ ની બાબત એ છે કે, મહાદેવને પૂજામાં ક્યારેય 'કેવડો' અર્પણ કરવામાં આવતો નથી, પરંતુ ફક્ત કેવડાત્રીજના દિવસે 'કેવડો' અર્પણ કરવામાં આવે છે. કુંવારી છોકરીઓ આ વ્રત દ્વારા તેમનો ભાવિ પતિ સુંદર અને સુયોગ્ય હોય તેવી પ્રભુ પાસે પ્રાર્થના કરે છે.